Muzej moderne i suvremene umjetnosti (Rijeka)

**MMSU Rijeka** - **Muzej moderne i suvremene umjetnosti** jedan od najznačajnijh kulturnih ustanova u Rijeci. Specijalizirana muzejska ustanova (umjetnički muzej) s državnim djelokrugom. Muzej je tematski vezan uz vizualnu moderne i postmoderne suvremene umjetnosti.

## Historija
Ustanova je osnovana nakon II. svjetskog rata (1948.) kao „*Galerija likovnih umjetnosti*”. Godine 1962. dolazi do promjene naziva ustanove u „*Moderna galerija*”. Moderna galerija, pored redovnih izložbenih postava u svojim prostorima u zgradi ex Muške gimnazije u Whiteheadovom Dolcu (gdje je smještena i Naučna biblioteka) te u Malom salonu na Korzu Narodne revolucije, sve do 1990-ih organizira značajne međunarodne manifestacije kao što su „*Bijenale mladih*” i „*Bijenale crteža*”. 1990-e donose veliku stagnaciju kako u organizaciji manifestacija, tako i u drastičnom smanjivanju otkupa umjetnina za muzejski fundus. Galerija 1999. mijenja svoj naziv u „*MMSU - Muzej moderne i suvremene umjetnosti*”. Nakon što je Grad odbio projekt "Otvorenog kruga" po nazivom *Muzej nije mauzolej*  kojim se predviđalo da se na prostoru bivše tvornice Benčić izgrade art radionice te smjesti Kreativna zajednica i art-hostel, 2019. MMSU se seli u skromne i neadekvatne prostorije H-objekta Zuccherijere u aeri Benčića u sklopu priprema za EPK.

## Djelatnost
Muzej prezentira i promovira modernu formu vizualnog umjetničkog stvaralaštva. Djelatnost muzeja definirana je zakonskom legislativom vezanom uz muzeje. Muzej radi na sustavnom sabiranju, čuvanju, restauriranju i konzerviranju, prezentaciji te trajnoj zaštiti muzejske građe s područja nadležnosti muzeja, mada se od 1990-ih se ne može govoriti o sustavnosti, nego o *ad hoc* djelatnosti, koliko to skromna sredstva dozvoljavaju. Temeljna zadaća muzejske ustanove je sustavno prikupljanje, proučavanje i prezentiranje kulturnih dobara iz područja likovnih umjetnosti iz razdoblja 19. i 20. stoljeća te suvremenog likovnog stvaralaštva. Građu je muzejska ustanova dužna stručno i znanstveno obraditi te sistematizirati u konkretne zbirke.

## Građa
Građa MMSU sadržajno je vezana uz područje moderne umjetnosti Rijeke i šire te uz postmodernizam. Muzejski fundus pokriva razdoblje od XIX. stoljeća do danas i obuhvaća preko 8.000 eksponata. Muzejska građa razvrstana je u deset zbirki. Materijalne zbirke Muzeja moderne i suvremene umjetnosti u Rijeci su sljedeće:

* Zbirka Ladislao de Gauss
* Zbirka slikarstva,
* Zbirka skulptura,
* Zbirka fotografije,
* Zbirka medijske umjetnosti, filma i videa,
* Zbirka crteža,
* Zbirka grafika,
* Zbirka plakata,
* Zbirka Božidar Rašica
* Zbirka Slavko Grčko te
* Zbirka Romolo Venucci.

MMSU Rijeka je po pitanju digitalizacije građe postigao kvalitetne rezultate te predstavlja vrijedan, pokazan primjer primjene i upotrebe moderne tehnologije u prezentaciji umjetničkih dobara javnosti.

## Usluge
Pružanje stručne pomoći iz područja djelatnosti muzeja, održavanje predavanja, vršenje stručnog vodstva, pružanje usluge informiranja vezano uz aktivnosti, organiziranje izložbi, objavljivanje stručnih publikacija.

## Literatura
* Ministarstvo kulture 

## Vanjske veze

* Mrežne stranice Muzeja moderne i suvremene umjetnosti 
* Muzeji Hrvatske na internetu